Termékek és szolgáltatások 2012-ben (zárójelben a 2011-es adat)

Az Europol mint a bűnüldözési műveletek fő uniós támogató központja A műveletek során és a közös nyomozócsoportoknak nyújtott operatív támogatás körébe tartoznak a következők: adatfeldolgozás, keresztellenőrzéses jelentések, egybeesési értesítések, technikai/kriminalisztikai támogatás és szakértelem, mobil iroda telepítése, elemző jelentések, operatív koordináció az Europol székhelyén, operatív találkozók, pénzügyi támogatás stb. A tagállamoknak nyújtott operatív támogatás nagy mértékben nőtt, ami megerősíti az elmúlt éveknek azt az egyértelmű tendenciáját, hogy az Europol valamennyi szolgáltatására egyre nagyobb igény mutatkozik: — az Europol 15 949 határokon átnyúló eset kapcsán nyújtott támogatást, ami 16 %-os növekedést jelent 2011-hez (13 697) képest, — az Europol 645 nyomozást kezdeményezett vagy támogatott aktívan a tagállamokban, a kiemelt bűnözési fajtákra összpontosítva, — 1 429 keresztellenőrzési jelentést készített, 45 %-kal többet, mint 2011-ben (984), — 712 operatív elemzési jelentést készített, 109 %-kal többet, mint 2011-ben (340), — a tagállamokban végzett műveletek vezető vizsgálatvégző(i) és a tagállami szakértők nagyfokú elégedettségüket fejezték ki az Europol elemző munkájával és az általa nyújtott operatív támogatással kapcsolatban, — az Europol pénzügyileg támogatott 208 operatív megbeszélést és 30 EMPACT találkozót, — az Europol pénzügyileg támogatott 30 euróhamisítási vizsgálatot, — az Europol 30 (17) közös nyomozócsoport tevékenységét támogatta teljes jogú tagként, — teljesítette a TFTP megállapodás 4., 9. és 10. cikkeit, minden kapcsolódó amerikai megkeresés és információs nyom feldolgozásával. Stratégiai elemzési részleg Stratégiai termékek: fenyegetésértékelések, helyzetelemző jelentések és hírszerzési tájékoztatók: — 14 stratégiai jelentés készült a szervezett bűnözésről, valamint 6 stratégiai jelentés a terrorizmusról, pl. fenyegetésértékelés a Nyugat-Balkánról, helyzetjelentés a szervezett vándorló bűnelkövető csoportokról, TE-SAT, jelentés a terrorizmus bűncselekményekből származó finanszírozásáról, és több ún. OC-Scan (a szervezett bűnözés új válfajait feltérképező) értesítés a fenyegetésekről. Az Europol mint a szervezett bűnözéssel kapcsolatos információk uniós központja Információmenedzsment-részlegek, Biztonságos információcsere-hálózati alkalmazás (SIENA), Europol Információs Rendszer (EIS), Kapcsolattartó Irodák Hálózata. — Az Europol, a tagállamok és a külső partnerek összesen 414 334 operatív üzenetet váltottak a SIENA-n keresztül, ami 25 %-os növekedést jelent 2011-hez viszonyítva (330 633). — 2012 év végéig az összes SIENA-üzenet 65 %-át (53 %) osztották meg az Europollal. — Az EIS rendszer 2012 végén már 186 896 (183 240) tárgyat tartalmazott, a korábbinál több személyi adattal (bűnüldözési szempontból ezek a legfontosabb és legértékesebb adatok). — A 2012-es év végéig 19 tagállam nemzeti vagyon-visszaszerzési hivatala kapcsolódott rá a SIENA-ra. — Az Europol 150 kapcsolattartó tisztviselőjének egyedi hálózata élő kapcsolatot biztosít az Europol hágai központja és a 27 tagállami fővárosban található Europol nemzeti egységek között. Megkönnyítik az információcserét és támogatást nyújtanak a folyamatban lévő nyomozásokhoz, valamint összehangolják azokat. Az Europolhoz tartozik 10 Unión kívüli ország, illetve szervezet kapcsolattartó tisztviselője is, akik együttműködési megállapodások alapján végeznek a Hivatallal közös tevékenységeket. Az Europol továbbá két kapcsolattartó tisztviselőt küldött Washingtonba (USA) és egyet az Interpol lyoni (Franciaország) központjába is. Az Europol mint a bűnüldözési ismeretek uniós központja Europol szakértői fórum (Europol Platform for Experts, EPE), adatcsereplatformok és adattárolási megoldások, szakismerethez kapcsolódó termékek és szolgáltatások, képzések, konferenciák és az ismeretek széles körben való elterjesztését célzó rendezvények: — az Europol szakértői fórum 28 szakterületre terjed ki, 2 663 aktív postafiókkal (12 platform és 500 felhasználó 2011. év végén), — tovább erősödött a számítógépes bűnözés elleni harc képessége, és az Europol készen áll, hogy 2013 januárjától otthont adjon a Számítástechnikai Bűnözés Elleni Európai Központnak (EC3), — 2012 januárjában létrejött a Prümi információs szolgálat, és 2012. április 1-jétől teljesen működőképes, — az Europol 55 (az Europol, a CEPOL vagy a tagállamok által szervezett) képzés megtartását támogatta, — az Europol nagyszabású éves európai rendőrségi konferenciát rendezett az új székhelyén. Külső kapcsolatok Az Europol számos uniós partnerrel, harmadik országgal és nemzetközi szervezettel működik együtt. A partnerekkel folytatott információcserét kétoldalú együttműködési megállapodások szabályozzák. Az érintett felek stratégiai megállapodásaik alapján a személyes adatok kivételével bármely információt megoszthatnak egymással, míg külön operatív megállapodások a személyes adatok megosztását is lehetővé tehetik. — 2012 végén 20 stratégiai megállapodás és 11 operatív megállapodás volt érvényben (18 nem uniós országgal, 10 uniós szervvel és ügynökséggel, valamint 3 nemzetközi szervezettel, köztük az Interpollal). — Külső partnerekkel történő információcserére 29 %-kal több alkalommal (8 547-szer) került sor, mint 2011-ben (6 608). — Összesen 13 operatív együttműködő partnernek volt közvetlen hozzáférése a SIENA-hoz (ami kilenccel több, mint 2011-ben).